**ความผิดตามกฎหมายศุลกากรที่เกี่ยวข้องกับสินค้าละเมิดทรัพย์สินทางปัญญา**

**1. ความรู้เบื้องต้นของทรัพย์สินทางปัญญา**

ทรัพย์สินทางปัญญา หมายถึง ผลงานอันเกิดจากการประดิษฐ์ คิดค้น หรือสร้างสรรค์ของมนุษย์   
ซึ่งเน้นที่ผลผลิตของสติปัญญาและความชำนาญ โดยไม่คำนึงถึงชนิดของการสร้างสรรค์ หรือวิธีการในการแสดงออก ทรัพย์สินทางปัญญาอาจแสดงออกในรูปแบบของสิ่งที่จับต้องได้ เช่น สินค้าต่าง ๆ หรือในรูปของสิ่งที่จับต้องไม่ได้ เช่น บริการ แนวคิดในการดำเนินธุรกิจ กรรมวิธีการผลิตทางอุตสาหกรรม เป็นต้น

**ประเภทของทรัพย์สินทางปัญญา**

โดยทั่ว ๆ ไป คนไทยส่วนมากจะคุ้นเคยกับคำว่า “ลิขสิทธิ์” และจะใช้เรียกทรัพย์สิน  
ทางปัญญาทุกประเภท โดยที่ถูกต้องแล้ว ในทางสากลทรัพย์สินทางปัญญา แบ่งออกเป็น 2 ประเภท ได้แก่ ทรัพย์สินทางอุตสาหกรรม (Industrial Property) และลิขสิทธิ์ (Copyright)

**(1) ทรัพย์สินทางอุตสาหกรรม (Industrial Property)** หมายถึง ความคิดสร้างสรรค์ของมนุษย์ที่เกี่ยวกับสินค้าอุตสาหกรรมต่าง ๆ ความคิดสร้างสรรค์นี้ อาจเป็นความคิดในการประดิษฐ์คิดค้น ซึ่งอาจจะเป็นกระบวนการหรือเทคนิคในการผลิตที่ได้ปรับปรุงหรือคิดค้นขึ้นใหม่ หรือการออกแบบผลิตภัณฑ์ทางอุตสาหกรรมที่เป็นองค์ประกอบและรูปร่างของตัวผลิตภัณฑ์ นอกจากนี้ยังรวมถึงเครื่องหมายการค้าหรือยี่ห้อ ชื่อและถิ่นที่อยู่ทางการค้า รวมถึงแหล่งกำเนิดและการป้องกันการแข่งขันทางการค้า  
ที่ไม่เป็นธรรม ทรัพย์สินทางอุตสาหกรรมจึงสามารถแบ่งออกได้ ดังนี้

**(1.1) สิทธิบัตร (Patent)** หมายถึง หนังสือสำคัญที่รัฐออกให้เพื่อคุ้มครอง  
การประดิษฐ์ (Invention) หรือการออกแบบผลิตภัณฑ์ (Industrial Design) ที่มีลักษณะตามที่กฎหมายกำหนด ได้แก่ สิทธิบัตรการประดิษฐ์ สิทธิบัตรการออกแบบผลิตภัณฑ์ และอนุสิทธิบัตร

ผู้ทรงสิทธิบัตรหรืออนุสิทธิบัตรมีสิทธิเด็ดขาดหรือสิทธิแต่เพียงผู้เดียว  
ในการแสวงหาประโยชน์จากการประดิษฐ์หรือการออกแบบผลิตภัณฑ์ที่ได้รับสิทธิบัตรหรืออนุสิทธิบัตรนั้น ภายในระยะเวลาตามที่กฎหมายกำหนด

**(1.2) แบบผังภูมิของวงจรรวม (Layout-Designs of Integrated Circuit)** หมายถึง แบบ แผนผัง หรือภาพที่ทำขึ้น ไม่ว่าจะปรากฏในรูปแบบหรือวิธีใด เพื่อแสดงถึงการจัดวาง  
และการเชื่อมต่อของวงจรไฟฟ้า เช่น ตัวนำไฟฟ้า หรือตัวต้านทาน เป็นต้น

**(1.3) เครื่องหมายการค้า (Trademark)** หมายถึง เครื่องหมาย สัญลักษณ์ หรือตรา ที่ใช้กับสินค้าหรือบริการ แบ่งออกเป็น 4 ประเภท ได้แก่

**(1.3.1) เครื่องหมายการค้า (Trademark)** คือ เครื่องหมายที่ใช้หรือ  
จะใช้กับสินค้าเพื่อแสดงว่าสินค้าที่ใช้เครื่องหมายนั้นแตกต่างกับสินค้าที่ใช้เครื่องหมายการค้าของบุคคลอื่น เช่น มาม่า กระทิงแดง เป็นต้น

**(1.3.2) เครื่องหมายบริการ (Service Mark)** คือ เครื่องหมายที่ใช้หรือ  
จะใช้กับบริการเพื่อแสดงว่าบริการที่ใช้เครื่องหมายนั้นแตกต่างกับบริการที่ใช้เครื่องหมายบริการของบุคคลอื่น เช่น การบินไทย ธนาคารกรุงไทย โรงแรมดุสิตธานี เป็นต้น

**(1.3.3) เครื่องหมายรับรอง (Certification Mark**) คือ เครื่องหมาย  
ที่เจ้าของเครื่องหมายรับรองใช้หรือจะใช้กับสินค้าหรือบริการของบุคคลอื่น เพื่อเป็นการรับรองคุณภาพ  
ของสินค้าหรือบริการนั้น เช่น เชลล์ชวนชิม แม่ช้อยนางรำ ฮาลาล เป็นต้น

**(1.3.4) เครื่องหมายร่วม (Collective Mark)** คือ เครื่องหมายการค้าหรือเครื่องหมายบริการที่ใช้หรือจะใช้โดยบริษัทหรือวิสาหกิจในกลุ่มเดียวกัน หรือโดยสมาชิกของสมาคม สหกรณ์ สหภาพ สมาพันธ์ กลุ่มบุคคล หรือองค์กรอื่นใดของรัฐหรือเอกชน เช่น ตราช้างของบริษัทปูนซิเมนต์ไทย จำกัด (มหาชน) เป็นต้น

**1.4 ความลับทางการค้า (Trade Secrets)** หมายถึง ข้อมูลการค้าซึ่งยังไม่เป็นที่รู้จักกันโดยทั่วไป โดยเป็นข้อมูลที่มีมูลค่าในเชิงพาณิชย์เนื่องจากข้อมูลนั้นเป็นความลับ และมีการดำเนินการตามสมควรเพื่อทำให้ข้อมูลนั้นปกปิดเป็นความลับ

**1.5 ชื่อทางการค้า (Trade name)** หมายถึง ชื่อที่ใช้ในการประกอบกิจการ เช่น ไทยประกันชีวิต ขนมบ้านอัยการ เป็นต้น

**1.6 สิ่งบ่งชี้ทางภูมิศาสตร์ (Geographical Indication)** หมายถึง สัญลักษณ์ หรือสิ่งอื่นใดที่ใช้เรียกหรือใช้แทนแหล่งภูมิศาสตร์และสามารถบ่งบอกว่าสินค้าที่เกิดจากแหล่งภูมิศาสตร์นั้น เป็นสินค้าที่มีคุณภาพชื่อเสียง หรือคุณลักษณะเฉพาะของแหล่งภูมิศาสตร์ดังกล่าว เช่น มีดอรัญญิก ผ้าไหมไทย ส้มโอนครชัยศรี ไข่เค็มไชยา เป็นต้น

**(2) ลิขสิทธิ์ (Copyright)** หมายถึง สิทธิแต่เพียงผู้เดียวของผู้สร้างสรรค์ที่จะกระทำการใด ๆ เกี่ยวกับงานที่ผู้สร้างสรรค์ได้ทำขึ้นตามประเภทลิขสิทธิ์ที่กฎหมายกำหนด ได้แก่ งานวรรณกรรม นาฏกรรม ศิลปกรรม ดนตรีกรรม โสตทัศนวัสดุ ภาพยนตร์ สิ่งบันทึกเสียง งานแพร่เสียงแพร่ภาพ หรืองานอื่นใดในแผนกวรรณคดี แผนกวิทยาศาสตร์ หรือแผนกศิลปะ ไม่ว่างานดังกล่าวจะแสดงออกโดยวิธีหรือ  
รูปแบบอย่างใด นอกจากนั้นกฎหมายลิขสิทธิ์ยังให้ความคุ้มครองถึงสิทธิของนักแสดงด้วย

**2. อำนาจการดำเนินคดีทางศุลกากรเกี่ยวกับการละเมิดทรัพย์สินทางปัญญา**

พนักงานศุลกากรมีอำนาจดำเนินคดีต่อผู้กระทำความผิดหากตรวจพบการละเมิดทรัพย์สิน  
ทางปัญญาในพื้นที่รับผิดชอบ ณ จุดนำเข้า – ส่งออก (Border Control) รวมถึงการรับซื้อหรือรับไว้  
ด้วยประการใด ๆ โดยมีอำนาจจับกุมและดำเนินคดีกับผู้นำเข้า หรือผู้ส่งออก หรือผู้รับซื้อหรือรับไว้  
ด้วยประการใด ๆ ซึ่งสินค้าละเมิดทรัพย์สินทางปัญญา 2 ประเภท คือ **เครื่องหมายการค้า และลิขสิทธิ์**   
อันเป็นความผิดตามกฎหมายศุลกากร

**๓. กฎหมายและระเบียบเกี่ยวกับเครื่องหมายการค้าปลอมหรือเลียนเครื่องหมายการค้าและสินค้าละเมิดลิขสิทธิ์ ประกอบด้วย**

๓.๑ พระราชบัญญัติการส่งออกไปนอกและการนำเข้ามาในราชอาณาจักรซึ่งสินค้า พ.ศ. 2522 และที่แก้ไขเพิ่มเติมโดยพระราชบัญญัติการส่งออกไปนอกและการนำเข้ามาในราชอาณาจักรซึ่งสินค้า   
(ฉบับที่ ๒) พ.ศ. ๒๕๕๘

มาตรา ๕ ในกรณีที่จำเป็นหรือสมควรเพื่อความมั่นคงทางเศรษฐกิจสาธารณประโยชน์   
การสาธารณสุข ความมั่นคงของประเทศ ความสงบเรียบร้อยหรือศีลธรรมอันดีของประชาชน หรือเพื่อประโยชน์อื่นใดของรัฐ ให้รัฐมนตรีว่าการกระทรวงพาณิชย์ โดยอนุมัติของคณะรัฐมนตรี มีอำนาจประกาศ  
ในราชกิจจานุเบกษาในเรื่องหนึ่งเรื่องใดดังต่อไปนี้

(1) กำหนดสินค้าใดให้เป็นสินค้าที่ต้องห้ามในการส่งออกหรือในการนำเข้า

มาตรา ๕/๑ ในกรณีที่จำเป็นหรือสมควร รัฐมนตรีว่าการกระทรวงพาณิชย์โดยอนุมัติของคณะรัฐมนตรีมีอำนาจประกาศในราชกิจจานุเบกษา กำหนดสินค้าใดที่นำผ่านให้เป็นสินค้าที่ต้องปฏิบัติตามมาตรการอย่างหนึ่งอย่างใดตามมาตรา ๕ ทั้งนี้ โดยให้คำนึงถึงการปฏิบัติตามพันธกรณีระหว่างประเทศ  
ที่ประเทศไทยมีอยู่ ซึ่งรวมถึงการอำนวยความสะดวกในการขนส่งสินค้า

มาตรา ๑๖ บทกฎหมายว่าด้วยการศุลกากรและอำนาจพนักงานศุลกากรตามกฎหมาย  
ว่าด้วยการนั้น ในส่วนที่ว่าด้วยการตรวจของและป้องกันการลักลอบหนีศุลกากร การตรวจค้น การยึดและ  
ริบของ หรือการจับกุมผู้กระทำความผิด การสำแดงเท็จ และการฟ้องร้อง ให้ใช้บังคับแก่การส่งออก   
การนำเข้า หรือการนำผ่านตามพระราชบัญญัตินี้ด้วย

มาตรา ๒๓/๑ บรรดาความผิดตามพระราชบัญญัตินี้ ให้อธิบดีกรมศุลกากรหรือคณะกรรมการเปรียบเทียบตามกฎหมายว่าด้วยศุลกากรมีอำนาจเปรียบเทียบได้ ทั้งนี้ ให้นำบทบัญญัติเกี่ยวกับการเปรียบเทียบตามกฎหมายว่าด้วยศุลกากรมาใช้บังคับกับการเปรียบเทียบความผิด  
ตามพระราชบัญญัตินี้โดยอนุโลม

๓.๒ พระราชบัญญัติเครื่องหมายการค้า พ.ศ. 2534 แก้ไขเพิ่มเติมโดยพระราชบัญญัติเครื่องหมายการค้า (ฉบับที่ 2) พ.ศ. 2543

๓.๓ พระราชบัญญัติลิขสิทธิ์ พ.ศ. 2537

๓.๔ พระราชบัญญัติศุลกากร พ.ศ. 2560

มาตรา ๔ ในพระราชบัญญัตินี้

“ของต้องห้าม” หมายความว่า ของที่มีกฎหมายกําหนดห้ามมิให้นําเข้ามาในหรือส่งออกไป นอกราชอาณาจักร หรือนําผ่านราชอาณาจักร

มาตรา 166 ของที่ยังมิได้เสียอากร ของต้องห้าม ของต้องกำกัด หรือของที่ยังมิได้ผ่านพิธีการ ศุลกากร เป็นของที่พึงต้องริบตามพระราชบัญญัตินี้

มาตรา 242 ผู้ใดนำเข้ามาในหรือส่งออกไปนอกราชอาณาจักรซึ่งของที่ยังมิได้ผ่านพิธีการศุลกากร หรือเคลื่อนย้ายของออกไปจากยานพาหนะ คลังสินค้าทัณฑ์บน โรงพักสินค้า ที่มั่นคง ท่าเรือ  
รับอนุญาต หรือเขตปลอดอากร โดยไม่ได้รับอนุญาตจากพนักงานศุลกากร ต้องระวางโทษจำคุกไม่เกินสิบปี หรือปรับเป็นเงินสี่เท่าของราคาของซึ่งได้รวมค่าอากรเข้าด้วยแล้ว หรือทั้งจำทั้งปรับ และให้ริบของนั้น  
ไม่ว่าจะมีผู้ถูกลงโทษตามคาพิพากษาหรือไม่

ผู้ใดพยายามกระทำความผิดตามวรรคหนึ่ง ต้องระวางโทษเช่นเดียวกัน

มาตรา 244 ผู้ใดนำของที่ผ่านหรือกาลังผ่านพิธีการศุลกากรเข้ามาในราชอาณาจักร หรือส่งของดังกล่าวออกไปนอกราชอาณาจักร หรือนำของเข้าเพื่อการผ่านแดนหรือการถ่ายลำโดยหลีกเลี่ยงข้อจำกัดหรือข้อห้ามอันเกี่ยวกับของนั้น ต้องระวางโทษจำคุกไม่เกินสิบปี หรือปรับไม่เกินห้าแสนบาทหรือทั้งจำทั้งปรับ และศาลอาจสั่งริบของนั้นก็ได้ ไม่ว่าจะมีผู้ถูกลงโทษตามคำพิพากษาหรือไม่

ผู้ใดพยายามกระทำความผิดตามวรรคหนึ่ง ต้องระวางโทษเช่นเดียวกัน

มาตรา 246 ผู้ใดช่วยซ่อนเร้น ช่วยจำหน่าย ช่วยพาเอาไปเสีย ซื้อ รับจำนาหรือรับไว้  
โดยประการใดซึ่งของอันตนพึงรู้ว่าเป็นของอันเนื่องด้วยความผิดตามมาตรา ๒๔๒ ต้องระวางโทษจำคุก  
ไม่เกินห้าปี หรือปรับเป็นเงินสี่เท่าของราคาของซึ่งได้รวมค่าอากรเข้าด้วยแล้วหรือทั้งจำทั้งปรับ

การกระทำความผิดตามวรรคหนึ่ง หากเป็นการกระทำโดยรู้ว่าเป็นของ  
อันเนื่องด้วยความผิดตามมาตรา ๒๔๔ ต้องระวางโทษจำคุกไม่เกินห้าปี หรือปรับไม่เกินห้าแสนบาท หรือทั้งจำทั้งปรับ

มาตรา 252 การกระทำความผิดตามมาตรา ๒๐๒ มาตรา ๒๔๒ หรือมาตรา ๒๔๔   
ให้ผู้กระทำต้องรับผิดแม้ได้กระทำโดยไม่มีเจตนา

มาตรา 256 ภายใต้บังคับมาตรา ๒๕๗ บรรดาความผิดตามพระราชบัญญัตินี้ ถ้าบุคคลนั้นยินยอมใช้ค่าปรับ หรือได้ทำความตกลง หรือทำทัณฑ์บน หรือให้ประกันตามที่อธิบดีเห็นสมควรแล้ว อธิบดีจะงดการฟ้องร้องเสียก็ได้ และให้ถือว่าคดีเลิกกันตามบทบัญญัติแห่งประมวลกฎหมายวิธีพิจารณา  
ความอาญา

ในกรณีที่อธิบดีเห็นสมควรจะฟ้องบุคคลใดตามพระราชบัญญัตินี้ ให้บันทึกเหตุผลในการฟ้องผู้กระทำความผิดไว้ด้วย

มาตรา ๒๕๗ ความผิดตามมาตรา ๒๒๗ มาตรา ๒๔๒ มาตรา ๒๔๓ มาตรา ๒๔๔ และมาตรา ๒๔๗ ถ้าราคาของกลางรวมค่าอากรเข้าด้วยแล้วเกินกว่าสี่แสนบาท ให้คณะกรรมการเปรียบเทียบ  
มีอำนาจเปรียบเทียบได้

คณะกรรมการเปรียบเทียบตามวรรคหนึ่งประกอบด้วยผู้แทนกรมศุลกากร ผู้แทนกระทรวงการคลัง และผู้แทนสํานักงานตํารวจแห่งชาติ

เมื่อคณะกรรมการเปรียบเทียบได้ทําการเปรียบเทียบกรณีใด และผู้ต้องหา  
ได้ชําระเงินค่าปรับ หรือได้ทําความตกลง หรือทําทัณฑ์บน หรือให้ประกัน ตามคําเปรียบเทียบภายในระยะเวลาที่คณะกรรมการเปรียบเทียบกําหนดแล้ว ให้ถือว่าคดีเลิกกันตามบทบัญญัติแห่งประมวลกฎหมาย วิธีพิจารณาความอาญา

๓.๕ ประกาศกระทรวงพาณิชย์

๓.๕.๑ ประกาศกระทรวงพาณิชย์ ว่าด้วยการส่งออกไปนอกและการนำสินค้าเข้ามา  
ในราชอาณาจักร พ.ศ. 2530

ข้อ 3 ในประกาศฉบับนี้

“เครื่องหมายการค้า” หมายความถึง เครื่องหมายการค้าที่เจ้าของได้จดทะเบียนไว้สำหรับสินค้าชนิดใดชนิดหนึ่งหรือหลายชนิด โดยถูกต้องตามกฎหมายไม่ว่าจะได้จดทะเบียนไว้ในหรือ  
นอกราชอาณาจักร และอยู่ในบัญชีรายชื่อที่นายทะเบียนเครื่องหมายการค้าได้แจ้งไปยังกรมศุลกากร

ข้อ 4 ห้ามมิให้ผู้ใดส่งออกไปนอกหรือนำเข้ามาในราชอาณาจักรซึ่งสินค้าที่มีเครื่องหมายการค้าปลอมหรือเลียนเครื่องหมายการค้าของผู้อื่น ซึ่งเจ้าของเครื่องหมายการค้านั้นได้ร้องขอความคุ้มครองเครื่องหมายการค้าของตนไว้แล้วตามข้อ 5

๓.๕.๒ ประกาศกระทรวงพาณิชย์ ว่าด้วยการส่งออกไปนอกและการนำสินค้าเข้ามา  
ในราชอาณาจักร (ฉบับที่ 94) พ.ศ. 2536

ข้อ 3 ห้ามมิให้ผู้ใดส่งออกไปนอกหรือนำเข้ามาในราชอาณาจักรซึ่งสินค้า  
แถบบันทึกเสียง (เทปเพลง) แผ่นบันทึกเสียง (คอมแพ็กดิสก์) แถบบันทึกภาพ (วีดีโอเทป) โปรแกรมคอมพิวเตอร์ หนังสือหรือสินค้าอื่นใดที่ทำซ้ำหรือดัดแปลงงานอันมีลิขสิทธิ์ของผู้อื่น

๓.๕.๓ ประกาศกระทรวงพาณิชย์ เรื่อง สินค้าต้องห้ามนำผ่านราชอาณาจักร พ.ศ. 2559

ข้อ 3 ให้สินค้าตามบัญชีท้ายประกาศนี้เป็นสินค้าต้องห้ามนำผ่านราชอาณาจักร

ลำดับ 1 สินค้าที่มีเครื่องหมายการค้าปลอมหรือเลียนเครื่องหมายการค้าของผู้อื่น (ตามชนิดประเภทสินค้า)

ลำดับ 2 สินค้าแถบบันทึกเสียง (เทปเพลง) แผ่นบันทึกเสียง (คอมแพ็กดิสก์) แถบบันทึกภาพ (วีดีโอเทป) โปรแกรมคอมพิวเตอร์ หนังสือหรือสินค้าอื่นใดที่ทำซ้ำหรือดัดแปลงงานอันมีลิขสิทธิ์ของผู้อื่น (ตามชนิดประเภทสินค้า)

**๔. การตรวจสอบเครื่องหมายการค้า ในกรณีที่มีเหตุสงสัยว่าสินค้าที่นำเข้าหรือส่งออกเป็นสินค้าที่มีเครื่องหมายการค้าปลอมหรือเลียนเครื่องหมายการค้า**

๔.๑ ในกรณีที่

(๑) หน่วยงานศุลกากร ณ ท่าหรือที่ ที่นำของเข้า/ส่งของออก ได้รับคำร้องขอให้กักเพื่อตรวจสอบสินค้าที่มีเหตุสงสัยว่าเป็นสินค้าที่มีเครื่องหมายการค้าปลอมหรือเลียนเครื่องหมายการค้า (กศก.18) จากเจ้าของเครื่องหมายการค้าหรือตัวแทน

(๒) พนักงานศุลกากรมีเหตุอันควรสงสัยว่าสินค้าที่นำเข้าหรือส่งออกเป็นสินค้าที่มีเครื่องหมายการค้าปลอมหรือเลียนเครื่องหมายการค้า ให้พนักงานศุลกากรกักพร้อมแจ้งเจ้าของเครื่องหมายการค้าหรือตัวแทนโดยทางอิเล็กทรอนิกส์หรือโทรสารโดยพลัน หากเจ้าของเครื่องหมายการค้าหรือตัวแทนไม่มาติดต่อและยื่นแบบแสดงความประสงค์ขอตรวจสอบสินค้าที่มีเหตุสงสัยว่าเป็นสินค้าที่มีเครื่องหมายการค้าปลอมหรือเลียนเครื่องหมายการค้า (กศก.18/1) ภายใน 24 ชั่วโมงนับแต่ได้รับแจ้ง   
ให้พนักงานศุลกากรดำาเนินการตรวจปล่อยสินค้าตามขั้นตอนต่อไป

๔.๒ ให้พนักงานศุลกากรตรวจสอบ

(๑) ความถูกต้องครบถ้วนของคำร้องหรือแบบแสดงความประสงค์ และหลักฐาน  
การเป็นเจ้าของเครื่องหมายการค้า ตัวแทน หรือการได้รับมอบอำนาจจากเจ้าของเครื่องหมายการค้า

(๒) หลักฐานคำขอแจ้งความจำนงขอรับความคุ้มครองเครื่องหมายการค้าที่แจ้งไว้  
ต่อนายทะเบียนเครื่องหมายการค้าตามบัญชีรายชื่อที่นายทะเบียนเครื่องหมายการค้าได้แจ้งมายัง  
กรมศุลกากร

4.3 ให้พนักงานศุลกากรมีอำนาจเชิญผู้ยื่นคำร้อง/ผู้ยื่นแบบแสดงความประสงค์ มาชี้แจงถึงเหตุผลที่ตนสงสัยว่าจะมีสินค้าที่มีเครื่องหมายการค้าปลอมหรือเลียนเครื่องหมายการค้าของตน

๔.4 การตรวจสอบเครื่องหมายการค้าของเจ้าของเครื่องหมายการค้าหรือตัวแทน ต้องดำเนินการให้เสร็จสิ้นภายใน 10 วันทำการ กรณีขอขยายเวลา ให้เจ้าของเครื่องหมายการค้าหรือตัวแทนดำเนินการขอขยายเวลาก่อนครบกำหนดเวลา และพิจารณาขยายได้ไม่เกิน 10 วันทาการ หากพ้นกำหนดเวลาดังกล่าว ให้พนักงานศุลกากรดำเนินการตรวจปล่อยสินค้าตามขั้นตอนต่อไป

4.๕ กรณีที่เจ้าของเครื่องหมายการค้าหรือตัวแทนไม่อาจวินิจฉัยได้ว่า สินค้าที่นำเข้าหรือส่งออกเป็นสินค้าที่มีเครื่องหมายการค้าปลอมหรือเลียนเครื่องหมายการค้า ให้พนักงานศุลกากรดำเนินการ  
ตรวจปล่อยสินค้าตามขั้นตอนต่อไป

4.6 กรณีที่ตรวจพบว่าสินค้ามีเครื่องหมายการค้าปลอมหรือเลียนเครื่องหมายการค้าให้ส่งเรื่อง  
ให้หน่วยงานคดีดำเนินการต่อไป

**๕. การตรวจสอบสินค้า ในกรณีที่มีเหตุสงสัยว่าสินค้าที่นำเข้าหรือส่งออกเป็นสินค้าที่ละเมิดลิขสิทธิ์**

5.1 กรณีนำเข้าสินค้าที่มีลิขสิทธิ์ หากไม่ได้รับแจ้งจากหน่วยงานที่เกี่ยวข้อง หรือไม่ปรากฏหลักฐานเป็นที่แน่ชัดว่ามีการละเมิดลิขสิทธิ์เกิดขึ้น ให้พนักงานศุลกากรดำเนินการตรวจปล่อยสินค้า  
ตามขั้นตอนต่อไป

5.2 กรณีส่งออกสินค้าที่มีลิขสิทธิ์

(1) ในการส่งสินค้าที่มีลิขสิทธิ์ออกไปนอกราชอาณาจักร ห้ามมิให้ส่งออกสินค้า  
ที่กรมศุลกากรได้รับแจ้งหลักฐานและข้อมูลการถือลิขสิทธิ์หรือการได้รับลิขสิทธิ์จากกรมทรัพย์สิน  
ทางปัญญา ยกเว้นผู้ส่งของออกเป็นผู้ถือลิขสิทธิ์ หรือผู้ได้รับลิขสิทธิ์ หรือผู้ได้รับมอบหมาย

(2) การส่งสินค้าที่มีลิขสิทธิ์นอกเหนือจากข้อ (1) ออกไปนอกราชอาณาจักร ให้พนักงานศุลกากรดำเนินการตรวจปล่อยสินค้าตามขั้นตอนต่อไป

5.3 หน่วยงานศุลกากร ณ ท่าหรือที่ ที่นำของเข้า/ส่งของออก ได้รับคำร้องขอให้กักสินค้าที่มีเหตุสงสัยว่าเป็นสินค้าที่ละเมิดลิขสิทธิ์ (กศก. 18/2) จากเจ้าของลิขสิทธิ์หรือผู้ที่ได้รับอนุญาตจากเจ้าของลิขสิทธิ์

(๑) ให้พนักงานศุลกากรตรวจสอบรายละเอียดความถูกต้องครบถ้วนของคำร้องและหลักฐานการเป็นเจ้าของลิขสิทธิ์หรือผู้ที่ได้รับอนุญาตจากเจ้าของลิขสิทธิ์ หมายความรวมถึง ผู้แทนของนิติบุคคล ผู้จัดการ หรือ ผู้รับมอบอำนาจ

(๒) กรณีพนักงานศุลกากรพิจารณาเห็นควรกักสินค้าตามคำร้อง ให้พนักงานศุลกากร  
มีหนังสือแจ้งโดยทางอิเล็กทรอนิกส์หรือโทรสารให้ผู้ยื่นคำร้อง ผู้ส่งสินค้าออกหรือผู้นำสินค้าเข้าทราบ  
โดยไม่ชักช้าและให้ผู้ยื่นคำร้องมาตรวจสอบสินค้า แต่ระยะเวลากักและตรวจสอบสินค้าดังกล่าวต้องไม่เกิน 10 วันทำการ กรณีขอขยายเวลา ให้เจ้าของลิขสิทธิ์หรือผู้ที่ได้รับอนุญาตจากเจ้าของลิขสิทธิ์ดำเนินการ  
ขอขยายเวลาก่อนครบกำหนดเวลา และพิจารณาขยายได้ไม่เกิน 10 วันทำการ หากพ้นกำหนดเวลาดังกล่าว ให้พนักงานศุลกากรดำเนินการตรวจปล่อยสินค้าตามขั้นตอนต่อไป

(๓) กรณีผู้ยื่นคำร้องขอทราบข้อมูลเกี่ยวกับชื่อ ที่อยู่ของผู้ส่งสินค้าออก ผู้นำสินค้าเข้า ผู้รับสินค้า และจำนวนสินค้า ให้พนักงานศุลกากรสามารถให้ข้อมูลได้

(4) กรณีที่ตรวจพบว่าสินค้าทำซ้ำหรือดัดแปลงงานอันมีลิขสิทธิ์ของผู้อื่น ให้ส่งเรื่อง  
ให้หน่วยงานคดีดาเนินการต่อไป

**6. เกณฑ์การเปรียบเทียบงดการฟ้องร้องตามพระราชบัญญัติศุลกากร พ.ศ. 2560**

**6.1 ฐานความผิดตามมาตรา 242** ผู้ใดนำเข้ามาในหรือส่งออกไปนอกราชอาณาจักรซึ่งของ  
ที่ยังมิได้ผ่านพิธีการศุลกากร หรือเคลื่อนย้ายของออกไปจากยานพาหนะ คลังสินค้าทัณฑ์บน โรงพักสินค้า   
ที่มั่นคง ท่าเรือรับอนุญาต หรือเขตปลอดอากร โดยไม่ได้รับอนุญาตจากพนักงานศุลกากร ต้องระวางโทษจำคุกไม่เกินสิบปี หรือปรับเป็นเงินสี่เท่าของราคาของซึ่งได้รวมค่าอากรเข้าด้วยแล้ว หรือทั้งจำทั้งปรับ และให้ริบของนั้นไม่ว่าจะมีผู้ถูกลงโทษตามคาพิพากษาหรือไม่

|  |  |
| --- | --- |
| **รายละเอียด**  **หรือลักษณะการกระทำความผิด** | **เกณฑ์เปรียบเทียบงดการฟ้องร้อง** |
| ข้อ 1 กรณีนำเข้ามาในหรือส่งออกไปนอกราชอาณาจักรซึ่งของที่ยังมิได้ผ่านพิธีการศุลกากร หรือเคลื่อนย้ายของออกไปจากยานพาหนะ คลังสินค้าทัณฑ์บน โรงพักสินค้า ที่มั่นคง ท่าเรือรับอนุญาต หรือเขตปลอดอากร โดยไม่ได้รับอนุญาตจากพนักงานศุลกากร | ปรับสองเท่าของราคาของรวมค่าอากร กับอีกหนึ่งเท่าของภาษีมูลค่าเพิ่ม ภาษีสรรพสามิต ภาษีเพื่อมหาดไทย และภาษีอื่นๆ (ถ้ามี) และให้ยกของกลางให้เป็นของแผ่นดิน |
| ข้อ 2 กรณีตรวจพบการกระทำความผิดที่ท่าอากาศยาน  (1) กรณีตรวจพบและจับกุมผู้ต้องหาขณะอยู่ในช่องเขียว ช่องลูกเรือ ช่องเอกสิทธิ์ทางการทูต และช่อง ผู้ติดบัตรอนุญาตในพื้นที่ตรวจของศุลกากร แต่ยังไม่พ้นห้องตรวจของผู้โดยสาร หรือภายในอาคารผู้โดยสาร ขาเข้าระหว่างประเทศชั้นใน  (2) กรณีตรวจพบและจับกุมผู้ต้องหาภายหลัง ผ่านพ้นห้องตรวจของผู้โดยสาร | ให้ยกของกลางให้เป็นของแผ่นดิน  ปรับสองเท่าของราคาของรวมค่าอากร กับ อีกหนึ่งเท่าของภาษีมูลค่าเพิ่ม ภาษีสรรพสามิต ภาษีเพื่อมหาดไทย และภาษีอื่น ๆ และให้ยกของกลางให้เป็นของแผ่นดิน |
| **รายละเอียด**  **หรือลักษณะการกระทำความผิด** | **เกณฑ์เปรียบเทียบงดการฟ้องร้อง** |
| (3) กรณีความผิดตาม (1) และ (2) ถ้าเป็นการนำเข้ามาในลักษณะซุกซ่อนโดยวิธีการอันแยบยล  เพื่อไม่ให้เจ้าหน้าที่ตรวจพบ | ปรับสี่เท่าของราคาของรวมค่าอากร และ ให้ยกของกลางให้เป็นของแผ่นดิน |
| ข้อ 3 กรณีตาม ข้อ 1 ข้อ 2 (1) (2) และ (3) ถ้าผู้ต้องหา หรือผู้มีส่วนเกี่ยวข้องได้กระทำการโดยอุกอาจ เช่น  ใช้กำลังต่อสู้ ขัดขวาง หรือทำร้ายร่างกายพนักงานศุลกากรผู้ทำการจับกุม ไม่หยุดยานพาหนะที่บรรทุกของอันเป็นความผิดเพื่อให้พนักงานศุลกากรตรวจค้น โดยมีเจตนาฝ่าฝืนคาสั่งของเจ้าหน้าที่ หรือยื้อแย่งของกลางหรือทำลายของกลาง ที่เจ้าหน้าที่จับกุมหรือยึดไว้ หรือทำลายเครื่องหมายดวงตรา กุญแจ หรือเครื่องผูกมัดใดๆ ที่เจ้าหน้าที่ได้ทำหรือหมายไว้ที่ของกลางนั้น  หากการต่อสู้ขัดขวางดังกล่าวเป็นเหตุให้เจ้าหน้าที่ผู้ทำการจับกุมได้รับอันตราย | ปรับสี่เท่าของราคาของรวมค่าอากร และ ให้ยกของกลางให้เป็นของแผ่นดิน และให้แจ้งความดำเนินคดีกับบุคคลที่ต่อสู้ขัดขวาง การจับกุม  ให้ส่งเรื่องให้พนักงานสอบสวนดำเนินคดี โดยไม่รับทำความตกลงงดการฟ้องร้อง |
| ข้อ 6 กรณีที่ของกลางเป็นของที่ไม่ต้องชำระอากรศุลกากร ไม่ว่าจะตรวจพบ ณ ที่ใดในราชอาณาจักร | ให้ยกของกลางให้เป็นของแผ่นดิน |
| ข้อ 7 กรณีตรวจพบและจับกุมผู้ต้องหาที่ด่านพรมแดน หรือด่านศุลกากร | ให้ยกของกลางให้เป็นของแผ่นดิน |

**6.2 ฐานความผิดตามมาตรา ๒๔๔** ผู้ใดนำของที่ผ่านหรือกำลังผ่านพิธีการศุลกากรเข้ามา  
ในราชอาณาจักร หรือส่งของดังกล่าวออกไปนอกราชอาณาจักร หรือนำของเข้าเพื่อการผ่านแดนหรือ  
การถ่ายลำโดยหลีกเลี่ยงข้อจำกัดหรือข้อห้ามอันเกี่ยวกับของนั้น ต้องระวางโทษจำคุกไม่เกินสิบปี หรือ  
ปรับไม่เกินห้าแสนบาท หรือทั้งจำทั้งปรับ และศาลอาจสั่งริบของนั้นก็ได้ ไม่ว่าจะมีผู้ถูกลงโทษ  
ตามคำพิพากษาหรือไม่ ผู้ใดพยายามกระทำความผิดตามวรรคหนึ่ง ต้องระวางโทษเช่นเดียวกัน

|  |  |
| --- | --- |
| **รายละเอียด**  **หรือลักษณะการกระทำความผิด** | **เกณฑ์เปรียบเทียบงดการฟ้องร้อง** |
| ข้อ 1 กรณีเป็นการหลีกเลี่ยงข้อห้าม ในการนำเข้า  การส่งออก การผ่านแดน หรือการถ่ายลำ  (1) ในกรณีของต้องห้ามตามวรรคแรก เป็นของที่มีคุณค่าทางศิลปวัตถุ โบราณวัตถุ ประวัติศาสตร์ หรือโบราณคดี หรือวัตถุลามก หรือสื่อลามก หรือพันธุ์พืชป่าตามบัญชี CITES หมายเลข 1 หรือเป็นของละเมิดลิขสิทธิ์ หรือละเมิดเครื่องหมายการค้า หรือละเมิดทรัพย์สิน ทางปัญญา | ให้ยกของกลางให้เป็นของแผ่นดิน  ปรับหนึ่งเท่าของราคาของรวมค่าอากร กับอีกหนึ่งเท่าของภาษีมูลค่าเพิ่ม ภาษีสรรพสามิต ภาษีเพื่อมหาดไทย และภาษีอื่นๆ (ถ้ามี) และให้ยกของกลางให้เป็นของแผ่นดิน |

|  |  |
| --- | --- |
| **รายละเอียด หรือลักษณะการกระทำความผิด** | **เกณฑ์เปรียบเทียบงดการฟ้องร้อง** |
| (2) กรณีเป็นของละเมิดลิขสิทธิ์ หรือละเมิดเครื่องหมายการค้า หรือละเมิดทรัพย์สินทางปัญญาที่เป็นของติดตัวผู้โดยสารหรือผู้เดินทางที่พนักงานศุลกากร ตรวจพบที่ช่องมีของต้องสำแดง (ช่องแดง) ณ ท่าอากาศยานหรือตรวจพบขณะชำระอากรปากระวาง ที่ด่านพรมแดน หรือด่านศุลกากร | ให้ยกของกลางให้เป็นของแผ่นดิน |

**6.3 ฐานความผิดมาตรา ๒๔๖** ผู้ใดช่วยซ่อนเร้น ช่วยจำหน่าย ช่วยพาเอาไปเสีย ซื้อ รับจำนาหรือรับไว้โดยประการใดซึ่งของอันตนพึงรู้ว่าเป็นของอันเนื่องด้วยความผิดตามมาตรา ๒๔๒ ต้องระวางโทษจำคุก ไม่เกินห้าปี หรือปรับเป็นเงินสี่เท่าของราคาของซึ่งได้รวมค่าอากรเข้าด้วยแล้วหรือทั้งจำทั้งปรับ

|  |  |
| --- | --- |
| **รายละเอียด**  **หรือลักษณะการกระทำความผิด** | **เกณฑ์เปรียบเทียบงดการฟ้องร้อง** |
| ข้อ 1 กรณีช่วยซ่อนเร้น ช่วยจำหน่าย ช่วยพาเอาไปเสีย ซื้อ รับจำนาหรือรับไว้โดยประการใดซึ่งของอันตนพึงรู้ว่าเป็นของอันเนื่องด้วยความผิดตามมาตรา ๒๔๒ | ให้ยกของกลางให้เป็นของแผ่นดิน |
| ข้อ 2 กรณีของกลางตามข้อ 1 เป็นของดังต่อไปนี้  (1) สุรา ไวน์ เบียร์ บุหรี่  (2) สินค้าเกษตรประเภท กระเทียม หอมหัวใหญ่ (รวมเมล็ดพันธุ์หอมหัวใหญ่) หอมแดง มันฝรั่ง เส้นไหม และน้ำมันปาล์ม  (3) ของละเมิดลิขสิทธิ์ หรือละเมิดเครื่องหมายการค้า หรือละเมิดทรัพย์สินทางปัญญา  (4) ของกลางเป็นสัตว์ป่าหรือซากสัตว์ป่าตามบัญชี CITES หมายเลข 1 หรือตัวนิ่ม และซากตัวนิ่มหรือพันธุ์พืชป่าตามบัญชี CITES หมายเลข 1  (5) เลื่อยโซ่ หรือเลื่อยโซ่ยนต์ และส่วนประกอบ และอุปกรณ์ประกอบของเลื่อยโซ่ หรือเลื่อยโซ่ยนต์ที่ต้องขออนุญาตนาเข้า | ให้ปรับหนึ่งเท่าของราคาของรวมค่าอากร  กับอีกหนึ่งเท่าของภาษีมูลค่าเพิ่ม ภาษีสรรพสามิต ภาษีเพื่อมหาดไทย และภาษีอื่นๆ (ถ้ามี) และให้ยกของกลางให้เป็นของแผ่นดิน |

**หนังสืออ้างอิง**

กรมทรัพย์สินทางปัญญา. ความรู้เบื้องต้นด้านทรัพย์สินทางปัญญา [ออนไลน์]. เข้าถึงได้จาก : http://www.ipthailand.go.th/images/633/book/basic\_IP.pdf (วันที่ค้นข้อมูล 23 พฤศจิกายน 2563)

กรมศุลกากร. ประมวลระเบียบปฏิบัติกรมศุลกากร พ.ศ. ๒๕๖๐.

กองสืบสวนและปราบปราม กรมศุลกากร. คู่มือการปฏิบัติงานกระบวนงานสืบสวน ป้องกัน และปราบปรามการกระทำความผิดตามกฎหมายศุลกากรว่าด้วยศุลกากรและกฎหมายอื่นที่เกี่ยวข้อง –   
สินค้าละเมิดทรัพย์สินทางปัญญา.